Diari Oficial de la Generalitat Valenciana


Sumari del DOGV 8017, del 07-04-2017 (2017/2931)

ORDRE JUS/288/2017, de 8 de març, per la qual es nomenen funcionaris del cos de gestió processal i administrativa, sistema general d'accés lliure, els aspirants que van superar el procés selectiu convocat per l'Ordre JUS/2293/2015, de 19 d'octubre.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/2931


Data del document
:   08-03-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

ORDRE JUS/288/2017, de 8 de març, per la qual es nomenen funcionaris del cos de gestió processal i administrativa, sistema general d'accés lliure, els aspirants que van superar el procés selectiu convocat per l'Ordre JUS/2293/2015, de 19 d'octubre. [2017/2931]  
De conformitat amb el que preveu la Llei orgànica del Poder Judicial, 6/1985, d'1 de juliol, modificada per la Llei orgànica 19/2003, de 23 de desembre; l'Ordre JUS/1263/2004, de 18 de març, per la qual es regula el procediment d'integració dels funcionaris al servei de l'Administració de justícia en els cossos i escales creats per la Llei orgànica 19/2003; l'article 27 del Reial decret 1451/2005, de 7 de desembre (BOE 27), pel qual s'aprova el Reglament d'Ingrés, provisió de llocs de treball i promoció professional del personal funcionari al servei de l'Administració de Justícia, i la base 9 de l'Ordre JUS/2293/2015, de 19 d'octubre (BOE 3 de novembre).  
Aquest Ministeri ha resolt:  
  
Primer  
Nomenar funcionaris de carrera del cos de gestió processal i administrativa els opositors relacionats en l'annex I d'aquesta ordre, amb expressió del número d'ordre, que, per les puntuacions obtingudes en les fases comunes i obligatòries del procés selectiu, els correspon per a la seua integració en l'escalafó, una vegada acreditats els requisits exigits, i que es corresponen amb els que ja van ser inclosos en l'annex II de l'Ordre JUS/1931/2016, de 7 de desembre, que va fer pública la relació definitiva d'aprovats del cos de gestió processal i administrativa, sistema general d'accés lliure, convocat per l'Ordre JUS/2293/2015, de 19 d'octubre.  
  
Segon  
Publicar en l'annex II d'aquesta ordre, la integració en els subescalafons dels àmbits territorials de Catalunya, Comunitat Valenciana i País Basc, els aspirants inclosos en l'annex II de l'Ordre JUS/1931/2016, de 7 de desembre, que concorrien pels esmentats àmbits, amb expressió de les puntuacions obtingudes en les fases comunes i obligatòries del procés selectiu i les puntuacions de les proves de llengua oficial i de dret civil foral pròpies d'estes comunitats autònomes.  
  
  
Tercer  
Contra la present ordre podrà interposar-se un recurs potestatiu de reposició davant d'aquest Ministeri, en el termini d'un mes, o contenciós administratiu, davant de l'Audiència Nacional, en el termini de dos mesos. El termini, en ambdós casos, es comptarà a partir de l'endemà de la seua publicació en el Boletín Oficial del Estado.  
  
Madrid, 8 de març de 2017.- El ministre de Justícia: Rafael Catalá Polo.